Izziņa par atzinumos sniegtajiem iebildumiem un priekšlikumiem

**Informatīvais ziņojums “Par Ekonomiskās sadarbības un attīstības organizācijas un Latvijas divpusējo projektu Viedās specializācijas stratēģijas (RIS3) mērķu sasniegšanas veicināšanai “RIS3 prioritāro jomu nākotnes scenāriju izstrāde””**

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| N**r. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu**  | **Projekta attiecīgā punkta (panta) galīgā redakcija**  |
| 1 | 2 | 3 | 4 | 5 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 23.jūlijs – elektroniskā skaņošana |
|  |  |
| Saskaņošanas dalībnieki | Finanšu ministrija, Tieslietu ministrija, Izglītības un zinātnes ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Izglītības un zinātnes ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Finanšu ministrijas konceptuāls iebildums**Vēršam uzmanību, ka joprojām nav stājies spēkā 2020.gada 18.maijā no FM puses saskaņotais Ministru kabineta noteikumu “Grozījumi Ministru kabineta 2016.gada 25.oktobra noteikumos Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” projekts (turpmāk – MK noteikumu projekts), kurš paredz IZ projektā paredzēto sadarbības projektu kā atbalstāmo darbību. Ņemot vērā iepriekš minēto, skaidrojam, ka IZ projektu nevar virzīt apstiprināšanai pirms stājas spēkā minētais MK noteikumu projekts, jo spēkā esošā MK noteikumu redakcija neparedz šādu atbalstāmo darbību. | **Ņemts vērā**Informatīvā ziņojuma “Par Ekonomiskās sadarbības un attīstības organizācijas un Latvijas divpusējo projektu Viedās specializācijas stratēģijas (RIS3) mērķu sasniegšanas veicināšanai “RIS3 prioritāro jomu nākotnes scenāriju izstrāde”” projekts (turpmāk – Informatīvā ziņojuma projekts) tiks virzīts izskatīšanai Ministru kabinetā pēc MK noteikumu projekta apstiprināšanas. | NA |
|  | Informatīvā ziņojuma projekta 1. un 3.sadaļa. | **Finanšu ministrijas konceptuāls iebildums**Ņemot vērā, ka Viedās specializācijas stratēģijas īstenošanā ir iesaistīta arī Izglītības un zinātnes ministrija (turpmāk – IZM), lūdzam izvērtēt iespēju piesaistīt arī IZM sadarbības projekta īstenošanā. **Izglītības un zinātnes ministrijas iebildums**Projekta realizācijas procesā jāiesaista Izglītības un zinātnes ministrijas pārstāvis kā pilntiesīgs dalībnieks visās darba grupās, semināros un sanāksmēs. Tā kā projekta centrālā tēma ir paredzamā inovācija (anticipatory innovation), pašreizējā ziņojuma projektā nepietiekami ir uzsvērts augsti specializētu un kvalificētu cilvēkresursu aspekts, īpaši pētniecības posmā. Proti, paredzamās inovācijas atpazīt, sagaidīt un īstenot var tikai tādi inovatori, kuriem ir gan nozaru specifiskās zināšanas, gan atvērtība jaunajam kā nododamo prasmju un kompetenču kopums, gan intelektuāla sagatavotība rast atbildes uz negaidītiem jautājumiem pētniecības procesā (curiosity driven research), kas ir RIS3 centrālā principa - uzņēmējdarbības atklājuma procesa pamatā. | **Ņemts vērā**  | Precizēts Informatīvā ziņojuma projekts. |
|  | Informatīvā ziņojuma projekta 1.sadaļa. | **Izglītības un zinātnes ministrijas iebildums**Lūdzam papildināt pārvaldības programmas mērķi, izsakot šādā redakcijā - Izmantojot starptautisko inovāciju pārvaldības prakses kopienu un konsultējoties ar vadošajiem tehnoloģiju ekspertiem, izstrādāt efektīvus paredzamo inovāciju pārvaldības mehānismus Latvijai, lai veiksmīgi īstenotu RIS3 ieviešanu, monitoringu un plānošanu un tādējādi uzlabotu privātā sektora konkurētspēju. | **Ņemts vērā** | Precizēts Informatīvā ziņojuma projekts. |
|  | Informatīvā ziņojuma projekts. | **Izglītības un zinātnes ministrijas iebildums**Ziņojuma projektā atrodams, ka “Atbalstāmās darbības mērķis ir sagatavot analītisko ziņojumu, kura ietvaros tiek risināta produktivitātes pieauguma problemātika kā ekonomikas attīstību kavējošs faktors.” Ministrija lūdz to papildināt ar plāniem veikt līdzsvara analīzi, ja pastāv savstarpēji konkurējoši vai pretrunīgi mērķi. Tā, piemēram, Zaļā kursa politikas ietekmē produktivitātes rādītājiem daudzās tradicionālās tautsaimniecības nozarēs var arī būt tendence samazināties, un tas var arī atstāt iespaidu uz nepieciešamā darbaspēka skaitu. Jautājums attiecībā uz produktivitātes attīstību būtu jārisina kontekstā ar daudzu iesaistīto pušu modeli (multi-stakeholder model) un dažādu nozaru attīstības perspektīvām, vērtējot asimetriskas politikas (non-neutral policies) ietekmi gan vidējā, gan ilgā termiņā. Īpaši tas sasaistāms ar RIS3 kontekstā bieži lietoto 10-15 gadu perspektīvu. | **Ņemts vērā** | Precizēts Informatīvā ziņojuma projekts. |
|  | Informatīvā ziņojuma projekta 1.sadaļa. | **Finanšu ministrijas iebildums**Ņemot vērā, ka IZ projektā tiek piedāvāti risinājumi paredzamās inovācijas problēmu risināšanai, lūdzam IZ projekta 1.sadaļu “Projekta īstenošanas mērķis” papildināt ar īsu informāciju par katru no četriem minētajiem inovācijas veidiem, lai būtu skaidra atšķirība starp tiem, kā arī lai padarītu skaidrāku fokusu uz paredzamo inovāciju iepretim pārējiem inovācijas veidiem. | **Ņemts vērā** | Papildināts Informatīvā ziņojuma projekts. |
|  | Informatīvā ziņojuma projekta 2.sadaļa. | **Finanšu ministrijas iebildums**Lūdzam detalizētāk atšifrēt, kādas izmaksas ir domātas zem katras pozīcijas, lai ir skaidri saprotams, piemēram, ar ko atšķiras pozīcija “Ekspertu izmaksas” no pozīcijas “Misiju izmaksas (Eksperti)”, kā arī nav skaidrs, kādas izmaksas plānotas zem pozīcijas “Centralizētās izmaksas”. Vēršam uzmanību, ka MK noteikumu projekta 18.3.apakšpunkts skaidri nosaka, kādas izmaksas ir attiecināmas šīs atbalstāmās darbības ietvaros. | **Ņemts vērā** | Precizēts Informatīvā ziņojuma projekts. |
|  | Informatīvā ziņojuma projekta 3.sadaļa. | **Finanšu ministrijas iebildums**Lūdzam precizēt IZ projekta 3.1.apakšsadaļu, norādot konkrētu projekta īstenošana termiņu (no/līdz). | **Ņemts vērā** | Precizēts Informatīvā ziņojuma projekts. |
|  | Informatīvā ziņojuma projekta 3.sadaļa. | **Finanšu ministrijas iebildums**Lūdzam precizēt IZ projekta 3.sadaļu “Projekta īstenošanas grafiks un sasniedzamie rezultāti”, izdalot konkrētas Latvijas investīciju attīstības aģentūras (turpmāk – LIAA) un sadarbības partnera atbildības pie katras fāzes, plānotajiem rezultātiem un aktivitātēm. Vēršam uzmanību, ka MK noteikumu projekta anotācijā ir norādīts, ka starptautiskā organizācija nodrošina visaptveroša inovāciju prognozēšanas un pārvaldības modeļa piemērošanu Latvijas situācijai un izmantošanu publiskā sektora vajadzībām prioritāro pētniecības, attīstības un inovāciju jomu ekosistēmu stratēģiskās attīstības plānošanā. Savukārt, LIAA nodrošina sadarbības uzraudzību no Latvijas puses, rezultātu kvalitatīvu ieviešanu valstī inovāciju prognozēšanā un pārvaldībā, kā arī rezultātu izplatīšanu, popularizēšanu un pielietošanu priekšlikumu izstrādē valsts atbalsta uzlabošanā. | **Ņemts vērā** | Papildināts Informatīvā ziņojuma projekts. |
|  | Informatīvā ziņojuma projekts. | **Izglītības un zinātnes ministrijas iebildums** Lūdzam papildināt ziņojuma projektu ar tēmu par starptautiskās sadarbības pētniecībā un inovācijās ietekmi. Pašreizējā ziņojuma projektā nav pievērsta uzmanība starptautiskās sadarbības faktoram, lai gan pētniecībā tās nozīme pieaug attiecībā gan uz resursu piesaisti, gan zināšanu un tehnoloģiju pārneses, gan iespējamu datu masīvu reprezentativitāti, piemēram, biobanku jomā, kā arī tā ir būtiska dimensija vērtību ķēžu attīstīšanas kontekstā: no pētniecības ķēdēm tradicionāli attīstās ražošanas vērtību ķēdes. Nepieciešama stratēģiska analīze par Latvijas dalību Eiropas pētniecības telpā, un it īpaši – kā inovāciju ieguvumi var tikt sadalīti starp iesaistītajām pusēm, tādējādi pretdarbojoties koncentrācijas un gravitācijas efektiem, un perifērijas sindromam, kuri ilgstoši nelabvēlīgi ietekmē Latvijas pētniecības un inovācijas nozares attīstību. | **Ņemts vērā**Skaidrojam, ka nākotnes scenāriju izstrādes ietvaros tiks analizēti ne vien nacionāla līmeņa faktori, bet arī Latvijas situācija un mijiedarbība starptautiskā līmenī, lai nodrošinātu maksimāli kvalitatīvu un mērķtiecīgu Latvijas Viedās Specializācijas stratēģijas ieviešanu. | Precizēts Informatīvā ziņojuma projekts. |
|  | Protokollēmuma projekta 2.punkts. | **Finanšu ministrijas iebildums**Lūdzam precizēt protokollēmuma 2.punktu, norādot projekta “Tehnoloģiju pārneses programma” numuru. | **Ņemts vērā** | Papildināts protokollēmuma projekts. |
| Atbildīgā amatpersona |  |  |
|  | (paraksts)\* |  |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Lauma Silakaktiņa

Inovācijas departamenta

Inovācijas politikas nodaļas vecākā eksperte

tālr.: 67013133, e-pasts: Lauma.Silakaktina@em.gov.lv